31997D0871
L 353/47
JURNALUL OFÍCIAL AL UNIUNII EUROPENE
DECIZIA COMISIEI
din 16 decembrie 1997
de modificare a Deciziei 97/467/EC de stabilire a listelor provizorii cu unitățile din țări terțe din care statele membre autorizează importurile de carne de iepure și de vânat de crescătorie
(Text cu relevanță pentru SEE)
(97/871/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind modalitățile de stabilire, pentru o perioadă interimară, a listelor provizorii cu unități din țări terțe din care statele membre sunt autorizate să importe anumite produse de origine animală, produse pescărești sau moluște bivalve vii (1), astfel cum a fost modificată ultima dată prin Decizia 97/34/CE (2) a Consiliului și în special articolul 2 alineatul (1),
întrucât, prin Decizia 97/467/CE (3) a Comisiei, astfel cum a fost modificată ultima dată prin Decizia 97/869/CE a Comisiei (4), au fost stabilite liste provizorii cu unități producătoare de carne de iepure și de carne de vânat de crescătorie;
întrucât Republica Populară Chineză a transmis o listă cu unități producătoare de carne de iepure și de carne de vânat de crescătorie despre care autoritățile responsabile declară că sunt în conformitate cu normele comunitare;
întrucât o misiune veterinară comunitară a constatat că autoritatea competentă responsabilă cu aprobarea unităților are o structură și o organizare satisfăcătoare și că atribuțiile de care dispune autoritatea competentă garantează faptul că aceasta poate asigura punerea în aplicare a normelor comunitare; întrucât aceste controale au inclus inspecții la fața locului în unitățile de pe listă și au demonstrat că standardele de igienă din aceste unități sunt suficiente;
întrucât, în consecință, se poate stabili o listă provizorie cu unități producătoare de carne de iepure din Republica Populară Chineză;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la prezenta decizie se adaugă la anexa la Decizia 97/467/CE.
Articolul 2
Prezenta decizie se aplică de la 1 ianuarie 1998.
Articolul 3
Prezenta decizie se adresează statelor membre.
Adoptată la Bruxelles, 16 decembrie 1997.